PRAVILNIK

O SADRŽINI OBRASCA ZA OBRAČUN NAKNADE ZA KORIŠĆENJE DRVETA I OBRASCA ZA VOĐENJE EVIDENCIJE O KORIŠĆENJU ŠUMSKOG ZEMLJIŠTA U DRŽAVNOJ SVOJINI U NEŠUMSKE NAMENE I UTVRĐENOJ NAKNADI

("Sl. glasnik RS", br. 18/2019)

**Član 1**

Ovim pravilnikom bliže se propisuje sadržina obrasca za obračun naknade za korišćenje drveta i obrasca za vođenje evidencije o korišćenju šumskog zemljišta u državnoj svojini u nešumske namene i utvrđenoj naknadi.

**Član 2**

Naknada za korišćenje drveta obračunava se za mesečni period na Obrascu 1 - Obračun naknade za korišćenje drveta za mesec \_\_\_\_\_\_\_\_\_\_\_\_\_\_\_\_20\_\_. godine, koji je odštampan uz ovaj pravilnik i čini njegov sastavni deo (u daljem tekstu: Obrazac 1).

Obrazac 1 naročito sadrži: naziv korisnika, odnosno sopstvenika šuma koji obračunava iznos naknade za korišćenje drveta; mesec i godinu za koji se vrši obračun naknade; teritoriju opštine na kojoj je drvo posečeno; vrstu drveta; vrstu sortimenta; količinu u m³; jediničnu cenu prema cenovniku korisnika šuma na šumskom kamionskom putu u din./m³; ukupnu vrednost osnovice za obračun naknade; iznos obračunate naknade (3% od osnovice); ime i prezime lica koje je unelo podatke i potpis odgovornog lica.

**Član 3**

Evidencija o korišćenju šumskog zemljišta u državnoj svojini u nešumske namene i utvrđenoj naknadi vodi se na Obrascu 2 - Evidencija o korišćenju šumskog zemljišta u državnoj svojini u nešumske namene i utvrđenoj naknadi za mesec \_\_\_\_\_\_\_\_\_\_\_\_\_\_\_\_\_\_\_20\_\_. godine, koji je odštampan uz ovaj pravilnik i čini njegov sastavni deo (u daljem tekstu: Obrazac 2).

Obrazac 2 naročito sadrži: naziv korisnika šuma; mesec i godinu za koji se dostavlja evidencija; šifru namene za koju je zaključen ugovor ili doneto rešenje o korišćenju šumskog zemiljšta u nešumske namene, koja se formira od dva broja između kojih je tačka, na osnovu Priloga 3. Zakona o naknadama za korišćenje javnih dobara (prvi broj je broj tabele iz Priloga 3, a drugi broj je redni broj namene iz te tabele); ime i prezime, odnosno poslovno ime preduzetnika ili pravnog lica koje je obveznik plaćanja naknade; PIB preduzetnika ili pravnog lica koje je obveznik plaćanja naknade; broj ugovora o korišćenju šumskog zemljišta u nešumske namene; datum zaključenja ugovora o korišćenju šumskog zemljišta u nešumske namene; period korišćenja šumskog zemljišta u nešumske namene; broj rešenja kojim je utvrđena visina naknade za korišćenje šumskog zemljišta u nešumske namene; datum donošenja rešenja; podaci o osnovici iz Priloga 3. Zakona o nakandama za korišćenje javnih dobara (jedinica mere i vrednost po jedinici mere); površina zemljišta koja se koristi u nešumske namene, odnosno obim (dužina, broj komada i sl.); lokacija zemljišta koje se koristi u nešumske namene (gazdinska jedinica, odeljenje/odsek, ili KO i br. kat. parcele) i ukupan iznos obračunate naknade.

**Član 4**

Obrazac 1 i Obrazac 2 popunjavaju se u Excel formatu i dostavljaju elektronski i u pisanoj formi ministarstvu nadležnom za poslove šumarstva, odnosno nadležnom organu autonomne pokrajine, u skladu sa zakonom kojim se uređuju naknade za korišćenje javnih dobara.

**Član 5**

Ovaj pravilnik stupa na snagu narednog dana od dana objavljivanja u "Službenom glasniku Republike Srbije".

**Obrazac 1**

**KORISNIK/SOPSTVENIK ŠUMA I ŠUMSKOG ZEMLJIŠTA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAČUN NAKNADE ZA KORIŠĆENJE DRVETA**

**ZA MESEC \_\_\_\_\_\_\_\_\_\_\_\_\_\_\_\_20\_\_. godine**

|  |  |  |  |  |  |  |
| --- | --- | --- | --- | --- | --- | --- |
| Teritorija opštine na kojoj je drvo posečeno  | Vrsta drveta  | Vrsta sortimenta  | Količina  | Jedinična cena (prema cenovniku korisnika šuma na šumskom kamionskom putu)\*  | Ukupna vrednost osnovice za obračun naknade  | Iznos naknade (3% od osnovice)  |
| m3  | dinara/m3  | dinara  | dinara  |
| 1  | 2  | 3  | 4  | 5  | 6  | 7  |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
|    |    |    |    |    |    |    |
| Ukupno :  |    |    |    |    |    |    |

*\*sopstvenici šuma koriste cenovnik korisnika šuma koji gazduje šumama na teritoriji opštine ili susednih/najbližih opština na kojoj su i šume sopstvenika*

|  |  |  |
| --- | --- | --- |
| **Podatke uneo:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   | **Odgovorno lice:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

***Napomena: Obrazac se popunjava u Excel formatu. Odštampan i potpisan obrazac dostaviti u roku od 15 dana po isteku meseca za koji je obračunata naknada Ministarstvu poljoprivrede, šumarstva i vodoprivrede, Upravi za šume, Novi Beograd, Omladinskih brigada 1. Obrazac dostaviti i elektronski na adresu: office.sume@minpolj.gov.rs.***

**Obrazac 2**

**KORISNIK ŠUMA I ŠUMSKOG ZEMLJIŠTA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**EVIDENCIJA
O KORIŠĆENJU ŠUMSKOG ZEMLJIŠTA U DRŽAVNOJ SVOJINI U NEŠUMSKE NAMENE I UTVRĐENOJ NAKNADI**

**ZA MESEC \_\_\_\_\_\_\_\_\_\_\_\_\_\_\_\_20\_\_. GODINE**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Šifra namene za koju je zaključen ugovor ili doneto rešenje o korišćenju šumskog zemljišta u nešumske namene\*  | Obveznik plaćanja naknade(ime i prezime, odnosno poslovno ime preduzetnika ili pravnog lica)  | PIB preduzetni ka, odnosno pravnog lica  | Broj ugovora o korišćenju šumskog zemljišta u nešumske namene  | Datum zaključenja ugovora  | Period korišćenja šumskog zemljišta u nešumske namene (navesti datum iz ugovora)  | Broj rešenja kojim je utvrđena visina naknade za korišćenje šuma u nešumske namene  | Datum donošenja rešenja kojim je utvrđena visina naknade  | Osnovica iz Priloga 3. Zakona o naknadama za korišćenje javnih dobara  | Površina zemljišta koja se koristi u nešumske namene, odnosno obim (dužina, broj komada i sl)  | Lokacija zemljišta (gazdinska jedinica, odeljenje/odsek, ili KO i br. kat. parcele)  | Ukupan iznos obračunate naknade (din)  |
| od  | do  | Jedinica mere  | Vrednost po jedinici mere  |
| 1  | 2  | 3  | 4  | 5  | 6  | 7  | 8  | 9  | 10  | 11  | 12  | 13  | 14  |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
|    |    |    |    |    |    |    |    |    |    |    |    |    |    |
| UKUPNO:  |    |

*\*Šifra namene formira se na osnovu Priloga 3. VISINA NAKNADE ZA KORIŠĆENJE ŠUMSKOG ZEMLJIŠTA U DRŽAVNOJ SVOJINI ZA NEŠUMSKE NAMENE Zakona o naknadama za korišćenje javnih dobara ("Službeni glasnik RS", broj 95/18) i to na sledeći način: prvi broj je broj tabele iz Priloga 3, iza koga se stavlja tačka i upisuje redni broj namene iz te tabele (primer: 1.1 je šifra za "Korišćenje zemljišta za odlaganje i separaciju šljunka, peska i rizle (godišnja naknada) ").*

|  |  |  |
| --- | --- | --- |
| **Podatke uneo:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   | **Odgovorno lice:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

***Napomena: Obrazac se popunjava u Excel formatu. Odštampan i potpisan obrazac dostaviti u roku od 15 dana po isteku meseca za koji se vodi evidencija o korišćenju šumskog zemljišta u državnoj svojini u nešumske namene i utvrđenoj naknadi Ministarstvu poljoprivrede, šumarstva i vodoprivrede, Upravi za šume, Novi Beograd, Omladinskih brigada 1, a za teritoriju AP Vojvodine Pokrajinskom sekretarijatu za poljoprivredu, vodoprivredu i šumarstvo, Novi Sad, Bulevar Mihajla Pupina 16. Obrazac dostaviti i elektronski na adresu: office.sume@minpolj.gov.rs, odnosno psp@vojvodina.gov.rs za teritoriju AP Vojvodine.***